Source: http://www.liptovskaanna.sk/samosprava/vseobecne-zavaezne-nariadenia/vzn-c-22014/
Timestamp: 2018-06-24 05:27:35+00:00

Document:
o ochrane poľnohospodárskej a nepoľnohospodárskej pôdy predchádzaním výskytu a šíreniu burín na neobrábaných pozemkoch
Obecné zastupiteľstvo v Liptovskej Anne na základe § 4 ods. 3 písm. g) a § 6 ods. 1 zákona SNR č. 369/1990 Zb. o obecnom zriadení v znení neskorších predpisov a § 3 ods. 1 písm. b), § 12 ods. 2 písm. j) zákona č. 220/2004 Z.z. o ochrane a využívaní poľnohospodárskej pôdy a o zmene zákona č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov ( ďalej len zákon č. 220/2004 Z.z.) v y d á v a pre územie obce Liptovská Anna toto
Všeobecné záväzné nariadenie č. 2/2014 o ochrane poľnohospodárskej a nepoľnohospodárskej pôdy predchádzaním výskytu a šíreniu burín na neobrábaných pozemkoch
(1) Toto všeobecne záväzné nariadenie (ďalej len „VZN“) upravuje práva a povinnosti jednotlivých fyzických osôb a právnických osôb na území obce Liptovská Anna pri ochrane a starostlivosti o poľnohospodársku a nepoľnohospodársku pôdu v členení na: a) pôdu, ktorá bola vyňatá a určená na nepoľnohospodársky účel – stavebný pozemok až do realizácie a ukončenia stavby,b) poľnohospodársku pôdu v zmysle ustanovenia § 2 písm. b) zákona č. 220/2004 Z.z.
OCHRANA PRED ZABURINENÍM A PORASTAMI ZO SAMONÁLETU DREVÍN
(1) Fyzické a právnické osoby, ktoré sú na území obce Liptovská Anna vlastníkmi nehnuteľností – pozemkov príp, riadnymi nájomcami podľa nájomnej zmluvy v zmysle znenia § 1 tohto nariadenia sú povinné zabrániť zaburineniu týchto pozemkov a zabezpečiť na nich základnú starostlivosť
(2) Pod základnou starostlivosťou sa rozumie minimálne 2-krát ročne ich pokosiť alebo technicky upraviť pozemok tak, aby sa zabránilo zaburineniu a vzniku porastov z náletu semien drevín. Prvá kosba musí byť ukončená najneskôr v mesiacoch máj – jún príslušného roka.
(1) Priestupku sa podľa § 25 zákona č. 220/2004 Z.z. a podľa tohto VZN dopustí fyzická a právnická osoba, ktorá je vlastníkom pozemku v k.ú. Liptovská Anna a spôsobila svojou nečinnosťou zaburinenie svojho alebo cudzieho pozemku obsiahnutého v definícii uvádzanej v § 1 ods. 1 písm. a) alebo písm. b) tohto VZN.
(1) Obec Liptovská Anna uloží pokutu do 330 Euro za priestupok v zmysle § 3 ods. 1 tohto VZN, pokiaľ nepostačuje upozornenie na uskutočnenie nápravy.(2) Pokuta je príjmom obce.
(1) Zmeny a doplnky tohto nariadenia je možné vykonať len na základe uznesenia obecného zastupiteľstva formou dodatku, ktorý platí v rámci celého nariadenia.(2) Všeobecne záväzné nariadenie obce o ochrane poľnohospodárskej a nepoľnohospodárskej pôdy predchádzaním výskytu a šíreniu burín na neobrábaných pozemkoch schválilo obecné zastupiteľstvo dňa 20.01.2014 uznesením č. 4-09012014 (3) Nariadenie nadobúda účinnosť od 01. marca 2014.
V Liptovskej Anne dňa 15. 2. 2014
Miesto zverejnenia : Úradná tabuľa na obecnom úrade v Liptovskej Anne a internetová stránka obce www.liptovskaanna.sk.
VZN č. 02/2014 (PDF)

References: § 4
 § 6
 § 3
 § 12
 § 2
 § 1
 § 25
 § 1
 § 3